Bessatsu Friend
Bessatsu Friend (別冊フレンド, Bessatsu Furendo?) — Yaponiyanın Kodansha nəşriyyatı tərəfindən nəşr olunan aylıq şoco manqası jurnalı. Jurnal yeniyetmə qızlar üçün nəzərdə tutulmuşdur. İlk əvvəl "Shojo Friend" jurnalı ilə birlikdə şərikli nəşr olunması planlaşdırılsa da, bu, baş tutmamışdır. "Bessatsu Friend" jurnalı daha çox qısaldılmış adı olan "Betsufure" (別フレ?) adı ilə tanınır və hər ayın 8-i çap olunur. 2005-ci ilin oktyabrında jurnalda nəşr olunan "Flower of Eden" manqa seriyası müəllifi Yuki Suetsuqunun Takehiko İnouenin "Slam Dunk" və "Real" manqalarından bəhrələndiyi məlum olduqdan sonra Kodansha və Tokyopop tərəfindən jurnaldan çıxarılmışdır. Jurnalda daha çox romantika janrına üstünlük verilir, lakin Keyko Suenobu kimi bəzi manqakalar bu janra üstünlük verməmişdirlər. Jurnalda fəaliyyət göstərmiş tanınmış manqakalar Miva Ueda, Satomi İkezava, Ayu Vatanabe, Fuyumi Soryo, Nanba Atsuko və Keyko Suenobudur.